Temeljem članka 46. Statuta Općine Donji Kraljevec (Službeni glasnik Međimurske županije broj 6/13 i 10/13, 2/18), načelnik Općine Donji Kraljevec dana 02.12.2019. donosi slijedeći

**ZAKLJUČAK**

**I.**

Prijedlog Provedbenog plana unapređenja zaštite od požara na području Općine Donji Kraljevec za 2020. godinu, upućuje Općinskom vijeću Općine Donji Kraljevec na donošenje.

**II.**

Ovaj Zaključak stupa na snagu danom donošenja.

KLASA:022-05/19-01/21

URBROJ:2109-06-19-01

Donji Kraljevec, 02.12.2019.

**Načelnik**

Miljenko Horvat

Na temelju članka 13. stavak 4. Zakona o zaštiti od požara (NN, br. 92/10) i članka 32. Statuta Općine Donji Kraljevec („Službeni glasnik Međimurske županije“ br. 6/13 i 10/13, 2/18), Procjene ugroženosti od požara i tehnološke eksplozije (Službeni glasnik Međimurske županije 9/14), Općinsko vijeće Općine Donji Kraljevec je na svojoj 21.sjednici održanoj dana 12.12.2019. godine donosi slijedeći:

**PROVEDBENI PLAN**

**UNAPREĐENJA ZAŠTITE OD POŽARA NA PODRUČJU OPĆINE DONJI KRALJEVEC ZA 2020. GODINU**

**I.**

Općinsko vijeće Općine Donji Kraljevec donijelo je Procjenu ugroženosti od požara i tehnoloških eksplozija (KLASA:021-05/14-01/22, URBROJ:2109-06-14-01, od 15.07.2014.) i Plana zaštite od požara. Navedena Procjena i Plan temelj su, sukladno članku 13. stavak 4. Zakona, za donošenje godišnjeg Provedbenog plana za unapređenje zaštite od požara za područje Općine Donji Kraljevec za 2020. godinu.

U cilju unapređenja zaštite od požara na području Općine Donji Kraljevec Općinsko vijeće Općine Donji Kraljevec donosi Provedbeni plan unapređenja zaštite od požara za područje Općine Donji Kraljevec za 2020. godinu (u daljnjem tekstu:Provedbeni plan).

**II.**

U cilju unapređenja zaštite od požara na području Općine Donji Kraljevec potrebno je u 2020. godini provesti slijedeće organizacijske, tehničke i urbanističke mjere:

**1. Organizacijske mjere**

**1.1. Vatrogasne postrojbe**

a) Izvršiti zdravstvene preglede vatrogasaca koji nisu zdravstveno pregledani, te redovito izvršavati stručnu provjeru osposobljenosti vatrogasaca.

***Izvršitelj zadatka: DVD Donji Kraljevec***

b)Tijekom razdoblja povećane opasnosti od izbijanja požara (ljetni period) potrebno je osigurati stalno vatrogasno dežurstvo.

***Izvršitelj zadatka: DVD Donji Kraljevec***

**1.2. Normativni ustroj zaštite od požara**

a) Uskladiti Plan zaštite od požara i tehnoloških katastrofa za Općinu Donji Kraljevec

***Izvršitelj zadatka: Općina Donji Kraljevec***

b)Uskladiti Plan motrenja, čuvanja i ophodnje otvorenog prostora

***Izvršitelj zadatka: DVD Donji Kraljevec***

**2. Tehničke mjere**

**2.1. Vatrogasna oprema i tehnika**

a) Sukladno Procjeni zaštite od požara i tehnoloških eksplozija, a u skladu s objektivnim fiskalnim mogućnostima, potrebno je u 2020. godini nabaviti i opremiti središnji DVD sa opremom koja nedostaje prema Pravilniku o minimumu tehničke opreme i sredstava vatrogasnih postrojbi (N.N. 43/95).

***Izvršitelj zadatka: DVD Donji Kraljevec***

b) Opremiti ostala DVD sa opremom koja nedostaje prema Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava (N.N. br.: 91/02).

***Izvršitelji zadatka: DVD Donji Pustakovec, DVD Donji Hrašćan, DVD Palinovec, DVD Hodošan, DVD Sveti Juraj u Trnju***

c) Sve postojeće podzemne hidrante propisno obilježiti i održavati u stanju da su uvijek uočljivi i dostupni za uporabu, te obavljati funkcionalna ispitivanja svih vanjskih hidranata, a rezultate dostavljati Jedinici lokalne samouprave Donji Kraljevec (načelnik), odnosno Vatrogasnoj zajednici područja Općina Donji Kraljevec - Goričan.

***Izvršitelji zadatka: svaki DVD za svoje područje***

**3. Urbanističke mjere**

a)U postupku donošenja prostorno‐planske dokumentacije (prvenstveno provedbene) ovisno o razini prostornih planova obavezno je primijeniti mjere zaštite od požara sukladno važećim propisima.

***Izvršitelj zadatka: Općina Donji Kraljevec***

b)U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba potrebno je osigurati stalnu prohodnost vatrogasnih pristupa i putova evakuacije.

***Izvršitelj zadatka: Općina Donji Kraljevec***

**4. Organizacijske i administrativne mjere zaštite od požara**

a) Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara.

***Izvršitelj zadatka: Općina Donji Kraljevec***

b)Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

***Izvršitelj zadatka: Općina Donji Kraljevec, fizičke i pravne osobe koji su vlasnici zemljišta na kojem se nalaze pričuve vode za gašenje***

c)Obvezan je nadzor i skrb nad županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprečavanja nastajanja i širenja požara po njemu. Stoga je obavezno čišćenje zemljišnog pojasa uz ceste od lakozapaljivih tvari, odnosno onih tvari koje bi mogle izazvati požar ili omogućiti odnosno olakšati njegovo širenje.

***Izvršitelj zadatka: Županijska uprava za ceste Međimurske županije, Općina Donji Kraljevec***

d) Koristeći sve oblike javnog priopćavanja (radio, televizija, tisak, plakati, letci i slično),

sustavno i redovito obavještavati i upozoravati stanovništvo na potrebu provođenja

preventivnih mjera zaštite od požara.

***Izvršitelj zadatka: Vatrogasna zajednica Općina Donji Kraljevec - Goričan, Općina Donji Kraljevec***

d) Organizirati savjetodavne sastanke sa svim sudionicima i obveznicima provođenja zaštite od požara, a prvenstveno: vlasnicima šumskih površina, vlasnicima i korisnicima poljoprivrednog zemljišta, stanovnicima naselja seoskog karaktera koji se pretežito bave poljoprivrednom djelatnošću, šumarskim i poljoprivrednim inspektorima, te inspektorima zaštite od požara PU Međimurske, u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

***Izvršitelj zadatka: Vatrogasna zajednica Općina Donji Kraljevec - Goričan, Općina Donji Kraljevec***

e) Nužno je propisati mjere za uređivanje i održavanje rudina, živica i međa, poljskih putova i

kanala sukladno važećim propisima.

***Izvršitelj zadatka: Općina Donji Kraljevec***

f) U slučaju nastajanja požara na otvorenom prostoru, pravne osobe čije su građevine ili uređaji locirani u neposrednoj blizini požara dužne su dati na raspolaganje svoju opremu i

mehanizaciju za potrebe radova na sprječavanju širenja požara ili za njegovo gašenje.

***Izvršitelj zadatka: pravne osobe čije su građevine ili uređaji u neposrednoj blizini požara***

g) Na svim objektima koji posjeduju plinske instalacije obavezno je, redovito ispitivati

njihovu ispravnost, sukladno važećim propisima.

***Izvršitelj zadatka:Općina Donji Kraljevec i DIMOS, Strahoninec.***

**III.**

Jedinstveni upravni odjel Općine Donji Kraljevec upoznat će s odredbama ovoga Provedbenog plana sve pravne osobe koje su ovim Planom predviđeni kao izvršitelji pojedinih zadataka.

**IV.**

Sredstva za provedbu obveza Općine Donji Kraljevec koje proizlaze iz ovoga Provedbenog plana, osigurat će se do visine utvrđene Proračunom Općine za 2020. godinu.

**V.**

Općinsko vijeće Općine Donji Kraljevec jednom godišnje razmatra Izvješće o stanju provedbe Provedbenog plana.

**VI.**

Ovaj Provedbeni plan se objavljuje u „Službenom glasniku Međimurske županije”.

**OPĆINSKO VIJEĆE OPĆINE DONJI KRALJEVEC**

KLASA:214-01/19-01/6

UR.BROJ:2109-06-19-01

D.Kraljevec, 12.12.2019.

**Predsjednik Općinskog vijeća**

Zoran Strahija

**I Pravni temelj**

-Zakon o zaštiti od požara („Narodne novine“, br. 92/10, dalje u tekstu:Zakon)

**II Obrazloženje**

Odredbom članka 13. stavka 4. Zakona propisano je kako jedinice lokalne i područne (regionalne) samouprave na temelju procjene ugroženosti donose godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara županije na čijem prostoru se nalaze. Godišnji provedbeni plan unapređenja zaštite od požara županije donosi se uz sudjelovanje nadležne policijske uprave i vatrogasne zajednice županije.

Stavkom 8. istog članka predstavnička tijela jedinica lokalne i područne (regionalne) samouprave najmanje jednom godišnje razmatraju izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje.

**III Zaključak**

Slijedom navedenog, ovim se prijedlogom podnosi na razmatranje i usvajanje Općinskom vijeću Općine Donji Kraljevec *Provedbeni plan unapređenja zaštite od požara na području Općine Donji Kraljevec za 2020.godinu*.